32006R1191
L 215/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1191/2006 AL COMISIEI
din 4 august 2006
de modificare a Regulamentului (CE) nr. 1458/2003 privind deschiderea și gestionarea contingentelor tarifare în sectorul cărnii de porc
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2759/75 al Consiliului din 29 octombrie 1975 privind organizarea comună a piețelor în sectorul cărnii de porc (1), în special articolul 8 alineatul (2) și articolul 11 alineatul (1),
întrucât:
(1)
Regulamentul (CE) nr. 1458/2003 (2) al Comisiei prevede deschiderea și gestionarea contingentelor tarifare în sectorul cărnii de porc.
(2)
Acordul sub forma unui schimb de scrisori încheiat între Comunitatea Europeană și Statele Unite ale Americii în temeiul articolului XXIV alineatul (6) și articolului XXVIII din Acordul General pentru Tarife și Comerț (GATT) din 1994 (3), aprobat prin Decizia 2006/333/CE a Consiliului (4), prevede o majorare a contingentului tarifar anual de import pentru 1 430 tone de carne de porc (erga omnes).
(3)
Este necesar ca referința care trebuie să figureze în cererile de licențe de import să fie menționată în toate limbile Comunității.
(4)
Ținând seama de posibila aderare a Bulgariei și României la Uniunea Europeană de la 1 ianuarie 2007, este de dorit să se prevadă o perioadă diferită pentru depunerea cererilor de licențe pentru primul trimestru al anului 2007.
(5)
Prin urmare, Regulamentul (CE) nr. 1458/2003 ar trebui modificat în consecință.
(6)
Măsurile prevăzute de prezentul regulament sunt conforme cu avizul Comitetului de gestionare a cărnii de porc,
ADOPTĂ PREZENTUL REGULAMENT:
Articolul 1
Regulamentul (CE) nr. 1458/2003 se modifică după cum urmează:
1.
La articolul 4, literele (d) și (e) se înlocuiesc cu următoarele litere:
„(d)
cererea de licență și licența cuprind, la rubrica 20, una dintre mențiunile din anexa Ia;
(e)
licența cuprinde, la rubrica 24, una dintre mențiunile din anexa Ib.”
2.
La articolul 5 alineatul (1), se adaugă următorul paragraf:
„Cu toate acestea, pentru perioada cuprinsă între 1 ianuarie și 31 martie 2007, cererile de licența trebuie să fie depuse în primele cincisprezece zile din luna ianuarie 2007.”
3.
Anexele de la I la IV se înlocuiesc cu textul din anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 iulie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 august 2006.